《五言送徐同年谔出京》
宋代·沈遘

激立几年志，淹迟一日亨。还家昼锦乐，拜寿綵衣荣。

未辟诸侯府，无矜晚宦情。重来奏千牍，应笑旧题名。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。